《北庭宣元杰西番刀歌》
元代·张宪

金神起持水火齐，煅炼阴阳结精锐。
七月七日授冶师，手作钳精股为砺。
一千七百七十锋，脊高体狭刀口洪。
龙飞蛟化岁月久，阮师旧物今无踪。
<口爪哇绣镔柔可曲，东倭纯钢不受触。
贤侯示我西番刀，名压古今刀剑录。
三尖两刃圭首圆，剑脊<黑乚々生黑烟。
朱砂斑痕点人血，雕青皮软金钩联。
唐人宝刀夸大食，于今利器称米息。
十年土涮松纹生，戎王造时当月蚀。
平章遗佩固有神，朱高固始多奇勋。
三公重器不虚授，往继王祥作辅臣。

作者简介：张宪（约公元1341年前后在世）字思廉，山阴（今浙江绍兴）人。生卒年均不详，约元惠宗至正初前后在世。少时，负才不羁，慕鲁连子为人，不治产业，誓不娶、不归乡里，故年逾四十而犹独居。至正甲午（1354），以布衣上书辩章三旦公，公奇之，列置三军之上。出奇料敌，言一一中表。为某官，非其志，弗就。乙未（1355）春，冦复陷常、湖，又以书干苗部总兵，不能听，辄去。后还富春山，混迹僧人中。晚为张士诚所招，署太尉府参谋；迁枢密院都事。元亡，变姓名为佛家奴，周游四方，不娶妻，不返乡里。后到杭州，寄食报国寺，终日书不离手，以老终身。宪著有《玉笥集》十卷，常携此集自随，卧则以之藉首。《四库总目提要》评称其作“磊落肮脏，豪气坌涌。”